Temeljem članka 11. Odluke o subvencijama u poljoprivredi za 2013.-2015. godine, Gradonačelnik Grada Velike Gorice raspisuje

**N A T J E Č A J**

**za dodjelu sredstava za subvencioniranje nabave antifrost sustava**

**i sustava za navodnjavanje**

**1. Predmet natječaja:**

Dodjela bespovratnih novčanih sredstava za subvencioniranje nabave:

**a) rasprskivača za** **antifrost sustav** u iznosu 100,00 kn/rasprskivač.

* min. 45 rasprskivača, a max. 100 rasprskivača

**b) sustava za navodnjavanje** (pumpa, rasprskivači, cijevi i dr.)

* minimalna površina povrća na otvorenom je 1 ha.
* minimalna površina nasada kupina, malina ili drugog voća koje ne zahtijeva antifrost

sustav je 0,5 ha

* minimalni broj sadnica jagoda je 5 000.

Subvencioniranja po jednom obiteljskom gospodarstvu/pravnoj osobi ne može iznositi više od 10.000,00 kn.

**2. Opći uvjeti i kriteriji za dodjelu subvencioniranje:**

Natječaju za bespovratno subvencioniranje mogu pristupiti samo obiteljska poljoprivredna gospodarstva koja imaju status fizičke osobe ili obrtnika i pravne osobe registrirane za obavljanje poljoprivredne djelatnosti, a koja udovoljavaju slijedećim uvjetima:

* upisana su u Upisnik poljoprivrednih gospodarstava
* imaju vlastito zemljište ili zemljište u zakupu.
* imaju prebivalište, odnosno sjedište i podižu sustav na području Grada Velike Gorice

**3. Potrebna dokumentacija:**

* zahtjev za dodjelu sredstava za subvencioniranje nabave rasprskivača za antifrost sustav i nabave sustava za navodnjavanje (pumpa, rasprskivači, cijevi i dr.);
* kopija računa o kupnji rasprskivača za antifrost sustav;
* kopija računa o kupnji sustava za navodnjavanje (pumpa, rasprskivači, cijevi i dr.);
* posjedovni list ili gruntovni izvadak za zemljište na kojem se postavlja sustav, koji glasi na podnositelja zahtjeva, a za zakupljeno zemljište ugovor o zakupu koji glasi na podnositelja zahtjeva i sklopljen je na rok od: antifrost sustav - najmanje 15 godina, a sustav za navodnjavanje najmanje 5 godina;
* dokaz oupisu u Upisnik poljoprivrednih gospodarstava (preslika rješenja ili zelene iskaznice);
* preslika osobne iskaznice ili rješenja o osnivanju obrta ili preslika registracije;
* preslika žiro računa;
* izjava o statusu poreznog obveznika.

**4. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog odjela poljoprivredu i ruralni razvoj Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija mogu se poslati poštom ili predati neposredno u pisarnici na adresi: ***Grad Velika Gorica, Upravni odjel za poljoprivredu i ruralni razvoj,***

***Trg kralja Tomislava 34, 10 410 Velika Gorica***.

s naznakom “Zahtjev za subvencioniranje nabave antifrost sustava i sustava za navodnjavanje u 2014. godini”

**5. Vrijeme trajanja natječaja:**

Natječaj je otvoren do 13. studeni 2015. godine.

**6. Informacije:** Sve informacije mogu se dobiti u Upravnom odjelu za poljoprivredu i ruralni razvoj Grada Velike Gorice, soba 407/IV ili na tel. 62-69-947